EkBass/fiwiki-20250220-pages-articles huggingface dataset:
Jumalan moukari

Jumalan moukari on Arthur C. Clarken vuonna 1993 ilmestynyt tieteisromaani. Teos ilmestyi suomeksi vuonna 2010 Jalavan Saturnus SciFi -sarjassa Matti Rosvallin suomentamana. Teos perustuu Clarken Time-lehdessä 1992 julkaistuun novelliin, jolla hän halusi varoittaa asteroidien uhasta ihmiskunnalle. Teoksessa 2100-luvulla asteroidin maahansyöksy uhkaa maapalloa. Retkikunta lähetetään siirtämään asteroidi uudelle radalle, mutta suunnitelman vaarantavat uskonnolliset fundamentalistit, joiden mielestä ihmiskunnan tulee tuhoutua. Vuonna 1998 ilmestynyt katastrofielokuva Deep Impact perustuu löyhästi Jumalan moukariin. Lopullinen elokuva poikkesi romaanin juonesta siinä määrin, ettei Clarken nimeä mainittu tekijätiedoissa, vaikka hän saikin asiaankuuluvan maksun. Clarke kommentoi myöhemmin ”itkeneensä katkerasti koko matkan pankkiin”. == Vastaanotto == Suomennoksen Tähtivaeltaja-lehdessä arvostelleen Toni Jerrmanin mielestä romaani ei lisää kaunokirjallisesti pinnalliseen novelliin mitään oleellista. Kerronta on köyhää. Tiede-esitelmien ohessa Clarke selostaa kuivakkaasti mielipiteitään tai väheksyy itseään ärsyttäviä aiheita antamatta perusteluja. Inhimillisiä henkilöhahmoja ei ole, eikä aineksiltaan sekalaisessa teoksessa ole yhtenäistä juonta tai jännitettä. Käännös ja tekstitoimitus on tehty huolimattomasti ja kansikuva ja typografia ovat onnettomia. Helsingin Sanomien arvostelussa Vesa Sisättö pitää romaania miellyttävän nostalgisena muistutuksena ajasta, jolloin tieteiskirjallisuus oli ”seikkailullista, viatonta ja parhaimmillaan täynnä huimia, ihmeen tuntua herättäviä kohtauksia, jotka silti nojautuivat tieteeseen.” Toisaalta henkilöt ovat epäkiinnostavia ja Clarken yritykset uudistua ”hieman rankempaan suuntaan” ovat vaivaannuttavia. Myös uskonnollisen fundamentalismin käsittely jää pinnalliseksi. Sisättö arvelee suomennoksen löytävän yleisönsä ennen kaikkea ”suurten ikäluokkien scififaneista, jotka eivät lue englanniksi ja jotka ehkä vierastavat uuden scifin kokeellisuutta.” == Lähteet == Luokka:Englantilaiset tieteisromaanit Luokka:Vuoden 1993 kirjat Luokka:Arthur C. Clarken teokset
Ta Khmau

Ta Khmau () on Kândalin maakunnan pääkaupunki Kambodžassa. Se sijaitsee noin 10 kilometriä maan pääkaupungista Phnom Penhistä etelään. Kaupungin asukasluku oli 50 091 vuonna 2010. == Lähteet == Luokka:Kambodžan kaupungit
Wanderer

Wanderer voi tarkoittaa muun muassa seuraavia: * Wanderer, saksalainen autoja ja moottoripyöriä valmistanut yritys * The Wanderer, Amorphis-yhtyeen single vuodelta 2013 * Vaeltaja (The Wanderer), Fritz Leiberin tieteisromaani vuodelta 1964 * Kahden maailman vaeltaja (Der Wanderer zwischen beiden Welten), Walter Flexin romaani vuodelta 1916 * Wanderer, Heaven Shall Burnin albumi ;Britannian kuninkaallinen laivasto * HMS Wanderer (1806), 20-tykkinen kuudennen luokan alus * HMS Wanderer (1835), 16-tykkinen prikisluuppi * HMS Wanderer (1855), potkurilla varustettu tykkivene * HMS Wanderer (1883), potkurisluuppi * HMS Wanderer (D74), Amiraliteetin parannellun W-luokan hävittäjä * HMS Wanderer (1917), kuljetusalus
North American Cup

North American Cup on vuosittain Yhdysvalloissa järjestettävä, Yhdysvaltain jääpalloliiton jäsenseuroille avoin jääpallokilpailu. Se on järjestetty vuodesta 1985 lähtien. North American Cup järjestetään jääpallokauden alkupuolella. Ajoittain kilpailuun on kutsuttu myös ulkomaisia seurajoukkueita. ==Voittajat== Vuosi Mestari 1985 Oulun Luistinseura 1986 Bagheera Blades 1987 Minneapolis Bandolier 1988 Kulosaaren Vesta 1989 Minnesota Reindeer 1990 Minnesota Reindeer 1991 Minnesota Reindeer 1992 Stabek Minnesota 1993 Stabek Minnesota 1994 Stabek Minnesota 1995 Minnetonka Dynamo 1996 Sirius Minnesota 1997 Sirius Minnesota 1998 Minneapolis Bandolier 1999 Sirius Minnesota 2000 Minnetonka Dynamo 2001 Minneapolis Bandolier 2002 Minneapolis Bandolier 2003 Minneapolis Bandolier 2004 Ei pelattu huonon jäätilanteen vuoksi 2005 Minneapolis Bandolier 2006 Amur Tigers 2007 Minnesota Blades 2008 Minneapolis Bandolier 2009 Minneapolis Bandolier 2010 Twin City Ice Tigers ==Lähteet== *American Bandy Association – About ABA Luokka:Yhdysvaltain jääpallokilpailut
Getan vaakuna

Getan vaakuna on Getan kunnan tunnus. Vaakunan aihe viittaa osittain vaikeasti tulkittavaan kunnan nimen alkuperään, joka mahdollisesti tulee sanasta get (), osittain tässä karussa ja kallioisessa saaristokunnassa harjoitettuun vuohenkasvatukseen. Vaakunan selitys kuuluu ”sinisessä kentässä pystyyn kavahtanut kultapukki.” Vaakunan on suunnitellut Matts Dreijer, ja Eckerön kunnanvaltuusto hyväksyi vaakunan kokouksessaan 19. tammikuuta 1948. Ahvenanmaan maakuntahallitus vahvisti vaakunan käyttöön 19. joulukuuta 1951. == Lähteet == * * Geta Vaakuna
Burn It Up

Burn It Up on keravalaisen rockabilly-yhtye Teddy & the Tigersin toinen, vuonna 1978 ilmestynyt studioalbumi. LP-levyn on kustantanut tamperelaisen Unitor Oy:n Poko Rekords ja sen luettelotunnus on PÄLP 4. Tuottajina ja äänittäjinä ovat olleet Richard Stanley ja pseudonyymi Johnny Flight. Albumi on äänitetty syksyllä 1978 "Grasvillessä" Microvoxin studioilla. Levykannen valokuvan yhtyeestä on ottanut Fred "the Ted" Ohert. LP-levyn A-puolen levyetiketti on vaaleanpunainen ja B-puolen vihreä. Takakannen teksteissä kuvitteellinen Grassvillessä toimivan rockabilly-radioasema KXEZ:n DJ Tex Moondog juontaa kuulijoille kohta soittamansa uuden Teddy & the Tigersin levyn. Teddy & the Tigers Fan Club on toiminut Keravalla ja managerointia on hoitanut Kari Heimonen niin ikään keravalaisesta Sherwood-T Companysta. LP- levyn kannen on valmistanut Kirjapaino E. Kuronen. == Kappaleet == ;A-puoli # # # # # # # ;B-puoli # * # # # # # # == Kokoonpano == * Teddy Guitar – laulu, kitara * AP – basso * Pale – rummut == Lähteet == * Teddy & the Tigers LP Burn It Up (Poko Rekords PÄLP 4, 1978) Luokka:Vuoden 1978 albumit Luokka:Teddy & The Tigersin albumit Luokka:Richard Stanleyn tuottamat albumit
Hysteria (Musen kappale)

Hysteria on yksi Musen kolmannen Absolution-studioalbumin singleistä. Se julkaistiin 2003, ja sen b-puolella on ”Eternally Missed”. Single nousi Britannian singlelistalla parhaimmillaan sijalle 17. Hysteria-kappaleesta on tehty musiikkivideo, jolla esiintyy mm. näyttelijä Justin Theroux. Luokka:Vuoden 2003 kappaleet Luokka:Musen kappaleet
Chen Pi-hsien

Chen Pi-hsien (; s. 1950 Taiwan) on taiwanilainen pianisti. Hän aloitti soittamisen 4-vuotiaana ja esiintyi ensi kertaa julkisesti viiden vuoden iässä. Hän lähti sittemmin Kölnin musiikkikorkeakouluun opiskelemaan Hans Otto Schimdtin johdolla ja sai diplominsa vuonna 1970. Hän täydensi opintojaan vielä Hans Leygrafin johdolla ja osallistui lisäksi Wilhelm Kempffin, Tatjana Nikolajevan ja Géza Andan kursseille.Naxos.com Chen Pi-hsienin levytysten joukkoon lukeutuu tulkintoja Bachin, Boulez’n ja Barraquén teoksista.Pi-Hsien Chen | AllMusic Orkestereita, joiden kanssa hän on työskennellyt, ovat olleet muiden muassa Lontoon sinfoniaorkesteri, BBC:n sinfoniaorkesteri ja Concertgebouw-orkesteri. Chen Pi-hsienistä tuli vuonna 1983 Kölnin ja vuonna 2004 Freiburgin musiikkikorkeakoulun pianonsoiton professori.Prof. Pi-hsien Chen – Hochschule für Musik Freiburg == Lähteet == Luokka:Taiwanilaiset pianistit Luokka:Vuonna 1950 syntyneet Luokka:Elävät henkilöt
Hero and Heroine

Hero and Heroine on pitkäikäisen brittiläisen Strawbs-yhtyeen temaattinen studioalbumi vuodelta 1974. Albumin ovat tuottaneet Strawbsin johtohahmo David Cousins ja Tom Allom ja sen on kustantanut Kalifornian Beverly Hillsissä toimiva A&M; Records. Levy on äänitetty Kööpenhaminassa marraskuussa 1973 Rosenberg-studiossa. Äänittäjinä ovat toimineet Allom ja Freddy Hansson. Taiteellisena johtajana on ollut Michael Doud Lontoossa. Valokuvat on ottanut Tony Evans. Takakannessa on yhtyekuva ja sitaatti nimikappaleesta: Levyn etukannen kuva liittyy myös tähän säkeistöön. == Kappaleet == Kappaleet ovat Strawbs-yhtyeen omaa tuotantoa. Kappaleiden sanat ovat levyn mukana. Sivu 1: 1\. Autumn – 8:26 : (i) Heroine's Theme – instrumental (Hawken) : (ii) Deep Summer's Sleep (Cousins) : (iii) The Winter Long (Cousins) 2\. Sad Young Man – 4:07 (Coombes) 3\. Just Love – 3:40 (Lambert) 4\. Shine on Silver Sun – 2:46 (Cousins) Sivu 2: 1\. Hero and Heroine – 3:20 (Cousins) 2\. Midnight Sun – 3:12 (Cronk – Cousins) 3\. Out in the Cold – 3:17 (Cousins) 4\. Round and Round – 4:44 (Cousins) 5\. Lay a Little Light on Me – 3:27 (Cousins) 6\. Hero's Theme – 2:27 (Lambert) Kappaleiden julkaisuyhtiöt ovat Arnakata Music Ltd. ja Summerland Songs Ltd. sekä USA:ssa ja Kanadassa Irving Music, Inc. (BMI) == Strawbs == * David Cousins – laulu, akustinen ja sähkökitara * Dave Lambert – laulu, akustinen ja sähkökitara * John Hawken – piano, sähköpiano, urut, mellotron, syntetisaattori * Chas. Cronk – basso, syntetisaattori, laulu * Rod Coombes – rummut, lyömäsoittimet, laulu == Lähteet == * Strawbs LP Hero and Heroine (A&M; Records SP-3607, 1974) Luokka:Vuoden 1974 albumit Luokka:Brittiläiset rockalbumit
Hippotes

Hippotes () oli kreikkalaisessa mytologiassa usean eri mieshahmon nimi. * Hippotes, Aioloksen isä ja kuolevainen kuningas.Apollonios Rhodios: Argonautika 4.770–832 (engl. käännös). * Hippotes, Fylaan poika, oli Herakleen pojanpojanpoika. Kun herakleidit hyökätessään Peloponnesokseen olivat leiriytyneinä Naupaktoksen lähistöllä, Hippotes surmasi tietäjä Karnoksen, jonka seurauksena herakleidien armeija alkoi kärsiä kaikenlaisista vastoinkäymisistä. Oraakkelin neuvosta Hippotes karkotettiin kymmeneksi vuodeksi onnen kääntämiseksi.Apollodoros: Bibliotheke ('Kirjasto') 2.8.3 (engl. käännös).Pausanias: Periegesis tes Hellados ('Kreikan kuvaus') 2.4.3 (engl. käännös). Hän on ilmeisesti sama Hippotes, jota pidetään Kaarian Knidoksen perustajana.Diodoros Sisilialainen: Historian kirjasto 5.9.53 (engl. käännös). * Hippotes, Kreonin poika, joka syytti Medeiaa sisarensa ja isänsä murhista.Diodoros Sisilialainen: Historian kirjasto 4.55.5 (engl. käännös). == Lähteet == Luokka:Kreikkalainen mytologia fr:Hippotès
Mariska & Pahat Sudet

Mariska & Pahat Sudet oli suomalainen poppia, jazzia ja iskelmää esittävä yhtye. Sen muodostivat alun perin rap-artistina tunnettu Mariska, Jaakko Jakku, Klaus Suominen ja Luis Herrero. Yhtye julkaisi omaa nimeään kantavan albuminsa Mariska & Pahat Sudet toukokuussa 2010, joka sai jatkoa syyskuussa 2012 julkaistusta Kukkurukuu-albumista. Mariska & Pahat Sudet osallistui Syksyn sävel kilpailuun syksyllä 2012 kappaleellaan ”Kuolema on kalamies”.Mariska mukana Syksyn sävel -kilpailussa Yhtyeen tunnetuimpia kappaleita ovat ”Suloinen myrkynkeittäjä”, ”Liekki” ja ”Kukkurukuu”. 27\. toukokuuta 2013 yhtye ilmoitti kotisivuillaan lopettavansa kesän kiertueen jälkeen.Mariska & Pahat Sudet lopettaa 10.8. Yhtyeen viimeinen keikka oli 10. elokuuta 2013 Naantalin Kaivohuoneella. == Diskografia == ===Albumit=== * Mariska & Pahat Sudet (2010) #16 * Kukkurukuu (2012) #3 ===Singlet=== Kappale Lataus- lista Mariska & Pahat Sudet Latauslistalla Single- lista Radio- lista Suloinen myrkynkeittäjä #27 – – Liekki #23 – #12 The Good, The Bad And The Charts - Week 51 Kukkurukuu #2 #16 #1 The Good, The Bad And The Charts - Week 40 Kuolema on kalamies – – – ===Musiikkivideot=== * Liekki (2012 - ohjaus Jukka Immonen)Mariskalta uusi albumi syyskuussa - katso uusi video! * Kukkurukuu (2012 - ohjaus Miikka Lommi)Mariska & Pahat Sudet - Kukkurukuu (virallinen musiikkivideo) == Lähteet == Luokka:Mariska Luokka:Suomalaiset popyhtyeet Luokka:Suomalaiset iskelmäyhtyeet Luokka:Suomalaiset jazzyhtyeet
Vitali Teleš

pienoiskuva Vitali Teleš (s. 17. lokakuuta 1983 Tallinna, Viro) on virolainen jalkapallomaalivahti. Teleš edusti juniorina Tallinna JK:ta. Hän siirtyi seuraan edustusjoukkueeseen vuonna 1998. Vuonna 2004 hän siirtyi Meistriliigassa pelaavaan FC TVMK:hon. Hän voitti seurassa ykkösmaalivahtina kaudella 2005 mestaruuden. Teleš voitti myös Viron cupin 2006. Hän pelasi seurassa 144 ottelua. Kaudeksi 2009 Teleš siirtyi Veikkausliigaan FF Jaron joukkueeseen. Hän debytoi liigassa toukokuussa 2009 JJK:ta vastaan ja pelasi kaudella yhdeksän ottelua. Kaudella 2010 pelasi seuran ykkösmaalivahtina 26 ottelua. ==Lähteet== Luokka:Virolaiset jalkapallomaalivahdit Luokka:Vuonna 1983 syntyneet Luokka:Elävät henkilöt
MyGrain (albumi)

__NOTOC__ MyGrain on MyGrainin kolmas studioalbumi, joka julkaistiin 10. tammikuuta 2011. Se nousi Suomen virallisen listan sijalle 23. == Kappaleet == # # # # # # # # # # * == Kokoonpano == ;Yhtye * Tommy – laulu * Mr. Downhill – kitara * Resistor – kitara * Yonas – basso * Janne Manninen – rummut * Eve Kojo – kosketinsoitin ;Vierailevat muusikot * Ilja Jalkanen – laulu kappaleessa "Eye of the Void" * Eikind – laulu kappaleessa "Xenomorphic" ;Tuotanto * Dan Swanö – miksaaja, masteroija * Janne Joutsenniemi – tuottaja == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Sea of Tranquility: Sea of Tranquility: Album review * Soundi: Soundi: Levyarvio == Lähteet == == Aiheesta muualla == * * Luokka:Vuoden 2011 albumit Luokka:MyGrainin albumit Luokka:Janne Joutsenniemen tuottamat albumit
Jääkiekon 3. divisioonan maailmanmestaruuskilpailut 2011

Ajankohta 11. huhtikuuta – 17\. huhtikuuta Isäntämaa Joukkueet 6 Nousivat 2. divisioonaan 2012 Jääkiekon 3. divisioonan maailmanmestaruuskilpailut 2011 pelattiin Etelä- Afrikassa, Kapkaupungissa 11. huhtikuuta – 17. huhtikuuta 2011. == Tulokset == Joukkue O V Vx Hx H Maalit Pts ISR RSA TUR LUX GRE MON 5 4 1 0 0 57-9 14 6-5x 9-1 11-1 26-2 5-0 align=left 5 4 0 1 0 43-9 13 11-1 5-2 17-0 5-0 align=left 5 3 0 0 2 29-25 9 6-5 16-0 5-0 align=left 5 2 0 0 3 33-22 6 20-0 5-0 align=left 5 1 0 0 4 7-79 3 5-0 align=left 5 0 0 0 5 0-25 0 luovutti kaikki ottelunsa luovutti kaikki ottelunsa luovutti kaikki ottelunsa luovutti kaikki ottelunsa luovutti kaikki ottelunsa == Pistepörssi == Pelaaja O M S Pst +/− PIM Eliezer Sherbatov 4 14 12 26 +22 0 Sergei Frenkel 4 11 11 22 +21 4 Daniel Mazour 4 11 7 18 +18 10 Robert Beran 4 4 8 12 +8 31 Thierry Beran 4 4 7 11 +4 0 Daniel Spivak 4 4 6 10 +5 4 Cameron Birrell 4 0 10 10 +16 0 Deen Magmoed 4 6 3 9 +9 4 Savaş Aktürk 4 4 5 9 +5 10 Marc Giot 4 1 8 9 +8 6 === Parhaat pelaajat === * Maalivahti: David Berger * Hyökkääjä: Eliezer Sherbatov * Puolustaja: Daniel Spivak == Aiheesta muualla == * Virallinen sivusto Luokka:Vuoden 2011 jääkiekko Luokka:Jääkiekon 3. divisioonan maailmanmestaruuskilpailut
Brändön vaakuna

Brändön vaakuna on Brändön kunnan tunnus. Vaakunan aiheen lokki, aaltokoro ja kala viittaavat saaristokunnan sijaintiin ja kalastukseen, yhteen sen pääelinkeinoista. Vaakunan selitys kuuluu ”aaltokoroisen kilven punaisessa yläkentässä lentävä hopeinen lokki, hopeisessa alakentässä kala.” Vaakunan on suunnitellut Matts Dreijer, ja Finströmin kunnanvaltuusto hyväksyi vaakunan kokouksessaan 5. huhtikuuta 1952. Ahvenanmaan maakuntahallitus vahvisti vaakunan käyttöön 9. huhtikuuta 1952. == Lähteet == * * Brändö Vaakuna
Niže

Niže (Ниже) on suomalaisen Kypck-yhtyeen toinen studioalbumi, joka ilmestyi 9. helmikuuta 2011. Albumin tuotti yhtyeen rumpali Hiili Hiilesmaa. Albumi debytoi Suomen virallisen listan sijalla 16. Albumin kansitaide koostuu venäläisen valokuvaajan Aleksei Repkinin Moskovan viemärijärjestelmästä ja maanalaisista tunneleista ottamista valokuvista. Viimeinen kappale, Vals smerti, on instrumentaali. Se on omistettu vuonna 2009 kuolleen Sentencedin kitaristin Miika Tenkulan muistolle. Inferno-lehti 1/2011 == Kappaleet == # # # # # # # # # # == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Kaaoszine: 8/10Kaaoszine: Levyarvio == Lähteet == == Aiheesta muualla == * * * Albumin esittely Kypckin sivustolla * ”Alleja Stalina” -kappale MySpace-sivustolla Luokka:Hiili Hiilesmaan tuottamat albumit Luokka:Kypckin albumit Luokka:Vuoden 2011 albumit
Eckerön vaakuna

Eckerön vaakuna on Eckerön kunnan tunnus. Vaakunan aihe viittaa historiaan, jolloin eckeröläiset vastasivat postin kuljettamisesta valtakunnan pääkaupunkiin Tukholmaan Ahvenanmeren yli; vaakunassa esiintyvää venemallia käytettiin kuljetuksiin talvisaikaan. Vaakunan selitys kuuluu ”hopeakentässä punainen rahtivene, jonka raakapurjekin on punainen.” Vaakunan on suunnitellut Matts Dreijer, ja Eckerön kunnanvaltuusto hyväksyi vaakunan kokouksessaan 31. tammikuuta 1952. Ahvenanmaan maakuntahallitus vahvisti vaakunan käyttöön 27. helmikuuta samana vuonna. == Lähteet == * * Eckerö Vaakuna
Ammattiurheilu

Ammattiurheilu tarkoittaa urheilun harjoittamista kokopäiväisenä ammattina. Yksilöurheilijalle se usein merkitsee oman urheilulajin kilpailujen kiertämistä ja joukkueurheilijalle jossakin ammattilaisliigassa pelaamista.http://www.ammattinetti.fi/ammatit/detail/308_ammatti ==Ammattiurheilu Suomessa== Joukkueurheilussa Suomen ainoa täysammattilaissarja on jääkiekon SM-liiga. Usean lajin sarjassa osa pelaajista on täysin ammattilaisia, mutta osa harjoittaa lajia puoliammattimaisesti käyden samaan aikaan muualla töissä tai opiskellen urheilun ohella. Tällaisia ovat muun muassa jalkapallon Veikkausliiga, Koripalloliiga ja Salibandyliiga. Suomalaisia joko kotimaassa tai ulkomailla kilpailevia ammattiurheilijoita oli vuonna 2008 tehdyn laskelman mukaan noin 500.http://www.slu.fi/lum/numero_1_2008/tutkittua/ammattiurheilijoiden_maara_suome/ Suomalaisista ammattiurheilijoista lähes kaikki ovat miehiä.https://yle.fi/urheilu/3-9978679 == Lähteet == Luokka:Urheilu
Vesthardus-ritarikunta

Vesthardus-ritarikunta () on historiallisesti Latvian kolmanneksi korkein ritarikunta. Ritarikunta perustettiin 12. heinäkuuta 1938, jolloin Latvian presidentti Karlis Ulmanis antoi asiaa koskevan asetuksen. Samalla annettiin asetus toisesta uudesta kunniamerkistä Kansallisen tunnustuksen rististä. Ritarikunnasta käytetään myös nimityksiä Isänmaan Vartijoiden ritarikunta ja Viesturs-ritarikunta (Verhardus Rex). Ritarikunnan nimi periytyy Latvian historiasta 1200-luvulta. Tuolloin läntisessä Zemgalessa hallitsi Viesturs- niminen sotilashallitsija, jonka asuinpaikkana oli Tērveten linna. Hänestä käytettiin lähteestä riippuen erilaisia nimiä: Viestards, Viesthardus, Vesthardus, Vestardus ja Vesters. Tästä johtuu myös ritarikunnan nimitysten moninaisuus. Koska Viesturs taisteli menestyksekkäästi mm. saksalaisia vastaan, hänet otettiin ritarikunnan merkkihenkilöksi. Vesthardus-ritarikunta perustettiin Latvian muinaisten aikojen mahdin muistoksi. Ritarikunnan kunniamerkkejä ehdittiin jakaa vain 20 kuukauden ajan ennen Neuvostoliiton miehitystä vuonna 1940. Marraskuun 1938 ja kesäkuun 1940 välisenä aikana kunniamerkkejä myönnettiin 3221 henkilölle, pääasiassa sotilaille. Suurristin eli 1. luokan kunniamerkin sai kuusi kenraalia. Ritarikunta perustettiin uudelleen vuonna 2004 presidentti Vaira Vīķe-Freibergan toimiessa Latvian presidenttinä. Ritarikunnan kunniamerkkejä jaetaan pääasiassa armeijan palveluksessa oleville ja olleille sekä maanpuolustustyössä mukana olleille, mutta niitä voidaan myöntää myös ulkomaalaisille valtionpäämiehille ja esimerkiksi suurlähettiläille. Ritarikunta jakaantuu viiteen luokkaan: suurristin komentajat (suurristi), suurupseerit (1. luokan komentajamerkki), komentajat (komentajamerkki), upseerit (1. luokan ritarimerkki) ja ritarit (ritarimerkki). Siinä on lisäksi kolme mitaliluokkaa - kultainen, hopeinen ja pronssinen. Sotilashenkilöille kunniamerkit jaetaan miekkojen kera, siviilihenkilöiden kohdalla miekat korvataan toisella ristillä, ns. maltanristillä. Ritarikuntaristi on valkoemaloitu ns. apilaristi, ja siinä on kullatut reunat. Ristin kultareunaisessa ja valkoemaloidussa keskuskuviossa on kirjaimet VR (Vesthardus Rex). Ristin kääntöpuolella on ritarikunnan tunnuslause "Confortamini et pugnate" (Ole vahva ja taistele) sekä vuosiluku 1219. Ritarikunnan nauha on tummanpunainen. Nauha ja risti liitetään toisiinsa heraldisen Latvian valtionvaakunan kautta. Suurristi on halkaisijaltaan 58 mm ja sitä kannetaan 110 mm leveässä nauhassa. Naisten nauhan leveys on 75 mm. Suurristin rintatähti on halkaisijaltaan 87 mm. Suurupseerin kaulassa kannettavan kunniamerkin halkaisija on 52 mm ja siihen liittyvä rintatähti on halkaisijaltaan 80 mm. Rintatähti on nelisakarainen ja hopeoitu. Sen keskellä on ritarikunnan risti. Komentajien kaulassa kannettava merkki on samanlainen kuin suurupseerien, mutta siihen ei liity rintatähteä. Upseerit ja ritarit kantavat halkaisijaltaan 40 mm olevaa ristiä rinnassa 32 mm nauhassa. Mitalit ovat halkaisijaltaan 30 mm ja ne kannetaan 32 mm nauhassa. == Lähteet == * Luokka:Latvialaiset ritarikunnat
Cheniere Caminadan hurrikaani

Cheniere Caminadan hurrikaani eli "Suuri lokakuun myrsky" oli vuonna 1893 noin 2 000 ihmistä surmannut hurrikaani, joka sai nimensä Louisianan osavaltiossa sijaitsevan Chenière Caminadan mukaan. Kylän 1 500:sta asukkaista noin puolet kuoli ja aineellisia vahinkoja aiheutui 5 miljoonan dollarin arvosta omena- ja riisisatojen tuhouduttua ja 285 laivan upottua. Myrsky surmasi vielä seitsemän ihmistä Alabamassa, minkä jälkeen se haihtui Pohjois-Carolinan rannikolla 5. lokakuuta. ==Lähteet== Luokka:Vuoden 1893 onnettomuudet Luokka:1800-luvun luonnonmullistukset Luokka:Trooppiset hirmumyrskyt
Finströmin vaakuna

Finströmin vaakuna on Finströmin kunnan tunnus. Vaakunan aiheen aaltokoro viittaa pieneen Kyrkström-virtaan, jonka oletetaan vaikuttaneen koko pitäjän nimeämiseen. Tammi kuvastaa asukkaiden peräänantamattomuutta ja seudun rehevää kasvillisuutta. Vaakunan selitys kuuluu ”punaisessa kentässä kultatammi alaisen, aaltokoroisen hopeahirren yläpuolella.” Vaakunan on suunnitellut Matts Dreijer, ja Finströmin kunnanvaltuusto hyväksyi vaakunan kokouksessaan 22. toukokuuta 1948. Ahvenanmaan maakuntahallitus vahvisti vaakunan käyttöön 19. joulukuuta 1951. Vaakunalle hyväksyttiin korjattu selitys 8. lokakuuta 1969. == Lähteet == * * Finström Vaakuna
Hammarlandin vaakuna

Hammarlandin vaakuna on Hammarlandin kunnan tunnus. Vaakunan aiheen vuori liittyy sitä tarkoittavaan muinaisruotsin sanaan hamar, ja viittaa siten sekä kunnan nimeen että alueen kallioiseen luontoon. Laiva kuvastaa perimätietoa siitä, että Hammarland oli lännestäpäin purjehtijoille ensimmäinen maihinnousupaikka. Vaakunan selitys kuuluu ”sinisessä kentässä kohti kääntynyt kultainen viikinkilaiva; kultatyviössä punainen kolmoisvuori.” Vaakunan on suunnitellut Matts Dreijer, ja Hammarlandin kunnanvaltuusto hyväksyi vaakunan kokouksissaan 14. helmikuuta 1948 ja 20. joulukuuta 1951. Ahvenanmaan maakuntahallitus vahvisti vaakunan käyttöön 28. joulukuuta 1951. == Lähteet == * * Hammarland Vaakuna
Kansallisen tunnustuksen risti

Kansallisen tunnustuksen risti () on historiallisesti katsottuna vanhin Latvian ritarikunnista. Latvialaisena ritarikuntana se perustettiin kuitenkin vasta vuonna 1938 yhdessä Vesthardus-ritarikunnan kanssa. Tällöin Latvian presidentti Kārlis Ulmanis antoi perustamista koskevan asetuksen. Ritarikuntaa sanotaan myös Latvian Ansioritarikunnaksi. Ranskaksi ritarikunnan nimi on Croix de la Reconnaissance. Ritarikunta perustettiin ensimmäisen kerran toukokuussa vuonna 1710 Liepājassa. Perustaja oli Kuurinmaan herttua Friedrich Wilhelm. Hän halusi perustaa ritarikunnan Kuurinmaan jälleenrakentamisen kunniaksi suuren Pohjan sodan jälkeen. Vuonna 1938 ritarikunnan perustamisen taustalla oli Kuurinmaan ja Zemgalen loistokkaan menneisyyden muisto. Vuonna 1938 ritarikunta perustettiin uutena ritarikuntana, ja sen linkki menneeseen Kuurinmaan ritarikuntaan on lähinnä symbolinen. Ritarikunnan toiminta lakkautettiin, kun Neuvostoliitto oli miehittänyt Latvian. Latvian ensimmäisen itsenäisyyden aikana kunniamerkki myönnettiin yli 3 900 henkilölle, joista 21 sai suurristin ja mitaliluokan merkkejä myönnettiin yli 2 100 henkilölle. Ritarikunta perustettiin uudelleen vuonna 2004 presidentti Vaira Vīķe- Freibergan annettua lakiesityksen Latvian ritarikunnista. Kansallisen tunnustuksen ristin kunniamerkeillä palkitaan esimerkiksi huomattavista palveluksista isänmaan hyväksi politiikan, kulttuurin, tieteen ja urheilun aloilla. Kunniamerkit suunnitteli kuvanveistäjä Gustavs Šķilters. Ritarikunta jakaantuu viiteen luokkaan: suurristin komentajat (suurristi), suurupseerit (1. luokan komentajamerkki), komentajat (komentajamerkki), upseerit (1. luokan ritarimerkki) ja ritarit (ritarimerkki). Siinä on lisäksi kolme mitaliluokkaa – kultainen, hopeinen ja pronssinen. Ritarikunnan risti on valkoemaloitu maltanristi, jossa on kullatut reunat. Ristin sakarat liittyvät toisiinsa yhteensä kahdeksan pyöreän linkin välityksellä. Ristin keskuskuviossa on suuri valtionvaakuna ja vuosi 1938. Kunniamerkin kääntöpuolella on Kuurinmaan herttuakunnan vaakuna ja vuosi 1710. Ristin kääntöpuolen sakaroissa on ritarikunnan tunnuslause ”Pour les honnêtes gens” (”rehellisille ihmisille”). Ritarikunnan nauha on väriltään tummanpunainen, ja nauhassa on hopeiset juovat molemmissa ulkoreunoissa. Suurristi, suurupseerin risti ja komentajan risti ovat kaikki halkaisijaltaan 49 mm. Upseerin ja ritarin ristit ovat halkaisijaltaan 40 mm. Suurristiä kannetaan 110 mm leveässä nauhassa. Naisten nauhan leveys on 75 mm. Suurristin rintatähti on halkaisijaltaan 75 mm ja suurupseerin vastaava tähti on halkaisijaltaan 70 mm. Rintatähti on ritarikuntaristi suuremmassa muodossaan. Suurupseerien ja komentajien nauhanleveys on 32 mm. Upseerit ja ritarit kantavat merkkiään rinnassa 32 mm nauhassa. Ritarikunnan mitalit ovat halkaisijaltaan 30 mm ja ne kannetaan 32 mm nauhassa. Mitaliin on kuvattu ritarikuntaristi ja kääntöpuolelle kruunu, rengas ja teksti ”Ajatuksia ja työtä Latvian hyväksi”. == Lähteet == * == Aiheesta muualla == Luokka:Latvialaiset ritarikunnat Luokka:Kuurinmaan historia
Marjapaprika

Marjapaprika (Capsicum baccatum) on paprikoiden (Capsicum) sukuun kuuluva chililaji, joka on kotoisin Etelä-Amerikasta. Se on levinnyt Andeilta koko Latinalaiseen Amerikkaan. Kasvi on suurikokoinen. == Kasvatus == Marjapaprika sopii kasvihuoneeseen, vesiviljelyyn tai sisäkasvatukseen. Se on helppohoitoinen. == Lajikkeita == * Ají * Peppadew * Lemon Drop * Bishop's Crown * Brazilian Starfish * Wild Baccatum == Lähteet == == Aiheesta muualla == * Tietoa C. baccatum lajikkeista ChiliWikissä * ITIS: Capsicum baccatum Luokka:Chilipaprikat
Jättökulma

Jättökulma tarkoittaa ajoneuvon taimman renkaan pinnan ja takapään matalimman ulokkeen, yleensä puskurin tai pakoputken, kautta kulkevan linjan sekä maanpinnan välistä kulmaa. Kulma ilmaisee ajoneuvon kykyä kulkea rampin tai muun esteen ylitse ilman että kori osuu esteeseen. ==Lähteet== Luokka:Autotekniikka
Havannapaprika

Havannapaprika (Capsicum chinense, myös Capsicum sinense) on paprikoiden (Capsicum) sukuun kuuluva chililaji. Se on levinnyt Karibian alueelta ja Etelä-Amerikasta Eurooppaan ja sieltä Aasiaan ja Afrikkaan. ==Kasvin ulkonäkö== Havannapaprika on matala ja tuuhea. Lehdet ovat isoja, kiiltäviä ja röpelöpintaisia. Kukka on pieni, keltavihreä. Hedelmän muoto ja väri ovat vaihtelevia.infernochili.net/?page=c-chinense ==Kasvatus== Havannapaprika sopii kasvihuoneeseen ja vesiviljelyyn. Se on pitkäikäinen mutta vaativa. == Lajikkeita == * Adjuma (Suriname) * Ají limo tai Naucho (Peru) * Ají dulce (Venezuela) * Datil (Florida) * Fatalii (keskisen Afrikan eteläosat) * Habanero (Karibia, Väli-Amerikka ja Meksiko) ** Red Savina * Madame Jeanette (Suriname) * Kurttuhavannapaprika 'Naga Jolokia' (Assam) ** Dorset Naga * Scotch bonnet (Jamaika) * Arriba Saia (Brasilia) * Umbigo de Tainha (Brasilia) * Wiri Wiri (Suriname) C chinense ssp fruit.jpg Habanero chile - flower with fruit (aka).jpg Habanero-Pflant.jpg Habanero.jpg == Lähteet == == Aiheesta muualla == * Suomen Lajitietokeskus: Havannapaprika – Capsicum chinense * ITIS: Capsicum chinense * United States Department of Agriculture (USDA): Capsicum chinense Luokka:Chilipaprikat
Jomalan vaakuna

Jomalan vaakuna on Jomalan kunnan tunnus. Vaakunan aihe seuraa melko uskollisesti jäljennöksenä vuodelta 1326 säilynyttä Ahvenanmaan keskiaikaista sinettiä. Pyhä Olavi oli suojeluspyhimys paitsi koko saariryhmälle, niin myös 1200-luvulta peräisin olevalle Jomalan kirkolle. Vaakunan selitys kuuluu ”sinisessä kentässä Pyhä Olavi istumassa valtaistuimella pidellen valtakunnanomenaa ja sotakirvestä, kaikki kultaa.” Vaakunan on suunnitellut Matts Dreijer, ja Jomalan kunnanvaltuusto hyväksyi vaakunan kokouksessaan 21. marraskuuta 1947. Ahvenanmaan maakuntahallitus vahvisti vaakunan käyttöön 27. helmikuuta 1952. Tiedosto:Åland seal 1326.png|Ahvenanmaan sinetti vuodelta 1326. Tiedosto:Jomala.vaakuna.svg|Matts Dreijerin alkuperäinen malli Jomalan vaakunasta. == Lähteet == * * Jomala Vaakuna
Heikki Pyysalo

Heikki Pyysalo (11. maaliskuuta 1946 Rauma – 14. joulukuuta 2010 Helsinki) oli suomalainen professori, joka tuli julkisuudessa tunnetuksi erityisesti korvasienitutkimuksistaan.Timo Hirvi: Professori Heikki Pyysalo, Kuolleet, Helsingin Sanomat 8.1.2011 sivu C 8. Artikkelin verkkoversio Pyysalo valmistui kemistiksi Helsingin yliopistosta. Työskennellessään VTT:n elintarvikelaboratoriossa hän tutki korvasieniä, ja näiden tutkimusten pohjalta on luotu korvasienen nykyiset keittämisohjeet. Hän työskenteli myös yliopisto-opettajana. Sittemmin hän siirtyi johtajaksi Tullilaboratorioon, jossa hän työskenteli vuoteen 2009, joskin oli välillä pitkiä jaksoja EU:n neuvonantajana. ==Lähteet== Luokka:Suomalaiset professorit Luokka:Suomalaiset kemistit Luokka:Vuonna 1946 syntyneet Luokka:Vuonna 2010 kuolleet
All Star Karate

All Star Karate on huhtikuussa 2010 julkaistu karate aiheinen videopeli. THQ:n kehittämä ja julkaisema peli julkaistiin vain Wiille.All Star Karate for WII GameSpot Viitattu 8.1.2011 ==Pelattavuus== Pelin ohjaimina toimivat Wii Remote ja Nunchuk. Pelissä pääosin opetellaan eri hahmoilla karatea. Tarinatilassa pelaaja ohjaa nuorta miestä, joka olettaa osaavansa karatea. Pelastettuaan vanhan miehen ninjoilta, vanha mies osoittautuukin olevan karatemestari ja vie nuoren miehen dojoonsa harjoittelemaan oikeaa karatea. Haastetilassa pelaajan on tarkoitus kehittää hahmonsa taitoja ja tätä varten on läpäistävä eri haasteita pitkin peliä. Tarkoituksena on saavuttaa lopulta mustavyö. Pelin aikana, kun on edennyt tarpeeksi pitkälle voi myös muokata omaa karategi-asua, sekä luoda omia katoja, jo valmiista opituista katoista. ==Lähteet== ==Aiheesta muualla== * Pelin virallinen sivusto Luokka:Vuoden 2010 videopelit Luokka:Karate-pelit Luokka:Wii-pelit
Pyysalo

Pyysalo voi tarkoittaa seuraavia: ;henkilöitä: * Heikki Pyysalo (1946–2010), kemisti, Tullilaboratorion johtaja * Helvi Pyysalo (1904–1976), kotiteollisuusopettaja ja rehtori * Joni Pyysalo (s. 1974), runoilija, kriitikko ja toimittaja * Jussi Pyysalo, Superpesis Oy:n toimitusjohtaja * Päiviö Pyysalo (s. 1946), televisio-ohjaaja ja tuottaja * Risto Pyysalo (1915–2010), pappi, opettaja ja koulunjohtaja * Severi Pyysalo (s. 1967), vibrafonisti ja säveltäjä ;paikkoja: * Pyysalon toimintakeskus, Kangasalla sijaitseva seurakunnan toimintakeskus
Lintujen joukkokuolemat 2011

Lintujen joukkokuolemat 2011 käsittää vuoden 2011 alussa tapahtuneet useat lintujen joukkokuolemat ympäri maailmaa. Uutenavuonna kuoli lintuja Arkansasin ja Louisianan osavaltioissa Yhdysvalloissa. Joukkokuolemien syyksi on esitetty ilotulitteita ja myrkyttämistä. Tammikuussa 2011 kuoli 60 naakkaa Ruotsissa. Italiassa puolestaan löytyi jopa 8 000 kuollutta turturikyyhkyä. Arkansasissa suoritettujen ruumiinavausten perusteella viranomaiset olivat vakuuttuneita, että linnut säikähtivät ilotulitteita, lentelivät paniikissa ja törmäilivät ympäriinsä. == Lähteet == Luokka:Linnut Luokka:Kuolema Luokka:Joukkohysteria Luokka:2011
Sundin vaakuna

Sundin vaakuna on Sundin kunnan tunnus. Vaakunan aihe viittaa kahteen kunnassa olevaan linnoitukseen: keskiaikaiseen Kastelholman linnoitukseen ja Venäjän vallan aikaiseen Bomarsundin linnoitukseen, josta nykyään on jäljellä pelkät rauniot. Vaakunan selitys kuuluu ”punaisessa kentässä sakarainen, tornilla varustettu kultainen harjamuuri; harjalla kultainen viiri.” Vaakunan on suunnitellut Matts Dreijer, ja Sundin kunnanvaltuusto hyväksyi vaakunan kokouksessaan 27. joulukuuta 1947. Ahvenanmaan maakuntahallitus vahvisti vaakunan käyttöön 19. joulukuuta 1951. == Lähteet == * * Sund Vaakuna
José Ángel Valdés

José Ángel Valdés Díaz (s. 5. syyskuuta 1989 Gijón, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan vasen laitapuolustaja. == Seurajoukkueura == José Ángel on Sporting Gijónin kasvatti. Hän teki ensiesiintymisensä seuran edustusjoukkueessa 8. helmikuuta 2009 ottelussa Barcelonaa vastaan. Ensimmäisen maalinsa hän teki ottelussa Deportivo La Coruñaa vastaan, joka päättyi lopulta Sportingin 3–2-voittoon. Joukkue oli lähellä pudota kauden päätteeksi alemmalle sarjatasolle Segunda Divisióniin, mutta onnistui tiukasta paikasta huolimatta säilyttämään sarjapaikkansa pisteen erolla putoamisviivaan. Seuraavalla kaudella 2009–2010 hän pelasi 13 sarjaottelua, mikä oli sama määrä kuin edelliskaudella. Joukkue sijoittui kauden päätteeksi sijalle 15. == Lähteet == * José Ángelin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 1989 syntyneet Luokka:Elävät henkilöt
Kumlingen vaakuna

Kumlingen vaakuna on Kumlingen kunnan tunnus. Vaakunan aiheen kummeli () tekee vaakunasta puhuvan ja kertoo samalla saaristokunnan luonteesta. Merikotka pesii seudulla. Vaakunan selitys kuuluu ”punaisessa kentässä kultainen kotka siivet levällään seisomassa hopeakivien muodostamalla merimerkillä.” Vaakunan on suunnitellut Matts Dreijer, ja Kumlingen kunnanvaltuusto hyväksyi vaakunan kokouksessaan 15. helmikuuta 1948. Ahvenanmaan maakuntahallitus vahvisti vaakunan käyttöön 19. joulukuuta 1951. Kumlingen kunta käyttää pääasiassa heraldikko Gustaf von Numersin vuonna 1953 uudelleenpiirtämää mallia vaakunasta. == Lähteet == * * Kumlinge Vaakuna
Myllymäen koulu (Hämeenlinna)

Myllymäen koulu on Hämeenlinnassa sijaitseva peruskoulu. Myllymäen kaupunginosassa Ahokadun varrella sijaitseva koulu perustettiin vuonna 1913. Koulun hirsirunkoinen puuosa valmistui v. 1912 ja kivirakennus v. 1950. Oppilaita on 275 ja opettajia 25 henkilöä. Vuonna 2013 koulussa juhlittiin koulun 100-vuotisjuhlaa. Koulun rehtori on Outi Kärki. Opetusta annetaan luokka-asteille 1–6. === Peruskorjaus ja laajennus === Hämeenlinnan kaupunki kilpailutti koulun peruskorjauksen ja kivikoulun laajennuksen alkuvuodesta 2022. Siinä tehdään myös suuria parannuksia esteettömyyteen mm. hissiasennuksilla, ja katolle sijoitetaan aurinkopaneeleja. Hankkeen veroton tavoitebudjetti on 8,5 miljoonaa euroa. Rakennustyöt alkoivat lokakuussa 2022, suunniteltu valmistuminen on huhtikuussa 2024 ja rakennukset tulevat uudestaan käyttöön elokuussa 2024. Uudistustöiden aikana koulu toimii väistötiloissa Ahveniston koulussa. ==Lähteet== ==Aiheesta muualla== * Myllymäen koulu Luokka:Hämeenlinnan peruskoulut Luokka:Myllymäki (Hämeenlinna)
Kultafasaani

Kultafasaani (Chrysolophus pictus) on kultafasaanien sukuun kuuluva koristeellinen kanalintu. ==Tuntomerkit== Kultafasaanikoiras on 90-105 (pyrstön osuus 60-70) senttimetriä pitkä, naaras 60–80 senttimetriä, josta pyrstön osuus 30–35 senttimetriä. Koiraan vatsapuoli on punainen. Selkä ja pää ovat keltaiset ja soitimella koiras levittää viuhkaksi oranssinkeltaisen niskahunnun. Naaraalla on vaatimattomampi ruskea höyhenpuku, jossa on mustia poikkiraitoja. Koiraan soidinlaulu on yksi- tai kaksitavuinen ja karhea ähk tai äh-ehk. Muuten laji on hiljainen. ==Levinneisyys== Kultafasaani elää luonnonvaraisena Keski-Kiinan vuoristoseudulla. Sitä on istutettu esimerkiksi Kaakkois-Englantiin ja Lounais-Skotlantiin. ==Lähteet== == Aiheesta muualla == *ITIS: Chrysolophus pictus Luokka:Fasaanit
Taistelupari (Ankantekijät)

Ankantekijät 12: Taistelupari on vuonna 2010 ilmestynyt Ankantekijät- kirjasarjan kahdestoista osa. Kirjan seikkailut ovat Bas ja Mau Heymansin käsialaa. ==Sisällys== Aku Ankka: Ankkalinnan pillipiipari Piirtäjä: Mau Heymans Kirjoittaja: Carl Barks Aku Ankka: Salaperäinen laiva Piirtäjä: Bas Heymans Kirjoittaja: Jan Kruse Roope-setä ja Andien parantajat Piirtäjä: Mau Heymans Kirjoittaja: Frank Jonker, Paul Hoogma & Remco Polman Aku Ankka koenukkujana Piirtäjä: Bas Heymans Kirjoittaja: Frank Jonker Aku Ankka: Kaksoisolentoja kerrakseen Piirtäjä: Mau Heymans Kirjoittaja: Leo van den Munkhof & Mau Heymans Roope-setä: Kulta ei tee onnelliseksi Piirtäjä: Bas Heymans Kirjoittaja: Jan Kruse Aku Ankka: Muodin mestari Piirtäjä: Mau Heymans Kirjoittaja: Kirsten de Graaf & Mau Heymans Aku Ankka: Tietokonevelho Piirtäjä: Mau Heymans Kirjoittaja: Evert Geradts Veli Kani: Porkkana-aarre Piirtäjä: Bas Heymans Kirjoittaja: Jan Kruse Aku Ankka: Jokamiesajot Piirtäjä: Mau Heymans Kirjoittaja: Kirsten de Graaf Aku Ankka: Uutisankka Piirtäjä: Bas Heymans Kirjoittaja: Jan Kruse Aku Ankka: Meren urhot Piirtäjä: Bas Heymans Kirjoittaja: Edwin Loftus Aku Ankka: Eläintarhan vetonaula Piirtäjä: Mau Heymans Kirjoittaja: Jan Kruse Roope-setä: Julius Pecuniuksen laakeriseppele Piirtäjä: Bas Heymans Kirjoittaja: Jan Kruse == Lähteet == *Taistelupari Inducksissa === Viitteet === Luokka:Vuoden 2010 kirjat Luokka:Ankantekijät
2012-ilmiö

2012-ilmiö käsittää eskatologisia uskomuksia siitä, että tarkalleen 21. joulukuuta 2012 olisi pitänyt tapahtua luonnonmullistavia tai muodonmuutoksellisia tapahtumia.'The 2012 Phenomenon' Skepsis.no. Viitattu 3.8. 2011. Time and Date -sivuston mukaan maailmanlopun laskettiin tapahtuvan kello 11.11 UTC-aikaa. == Kulttuurinen vaikutus == Kyseiseen ilmiöön perustuen on myös tehty yhdysvaltalainen Roland Emmerichin ohjaama elokuva 2012.2012 Elonet. Monet elokuvan katsoneet uskoivat maailmanlopun tulevan ja ottivat yhteyttä tähtitieteilijöihin. Ilmiöstä kirjoitettiin myös satoja kirjoja. == Katso myös == * Nibiru * Luettelo maailmanlopun päivämääristä * Bugarach == Lähteet == == Aiheesta muualla == * Yle Elävä arkisto: Mayat eivät ennustaneetkaan maailmanloppua vuodeksi 2012 Luokka:2012 Luokka:Apokalyptismi Luokka:Mayojen korkeakulttuuri Luokka:Numerologia Luokka:Tähtitiede ja näennäistiede
Karate (videopeli)

Karate on vuonna 1982 julkaistu karateaiheinen videopeli. Ultravisionin kehittämä ja julkaisema peli julkaistiin vain Atari 2600:lle. Peli julkaistiin myöhemmin uudelleen Froggon kautta vuonna 1987. Pelin suunnittelusta vastasi tuolloin mustan vyön ja 25 vuotta karatea harjoitellut Joseph Amelio.Arcade Express Volume One, Number Five 10.10.1982 Viitattu 8.1.2011 ==Pelattavuus== Pelissä on tarkoitus otella voitokkaasti eri karateotteluita ja saavutta sitä kautta vyöasteittain lopulta musta vyö. Otteluiden aikana pelaajalla on käytössä erilaisia potkuja ja lyöntejä, joista osuessaan vastustajaan saa eri määrä pisteitä. Ottelut kestävät kaksi minuuttia, jonka jälkeen voittaja määräytyy eniten pisteitä keränneelle ottelijalle. ==Vastaanotto ja arvostelu== Peliä pidetään yleisesti yhtenä huonoimmista Atari 2600:lle tehdyistä peleistä.The Worst of the Atari 2600 Viitattu 8.1.2011 ==Lähteet== == Aiheesta muualla == * Peli AtariAge-sivustolla Luokka:Vuoden 1982 videopelit Luokka:Karate-pelit Luokka:Atari 2600 -pelit
Kansainvälinen työväenliitto

Kansainvälinen työväenliitto (engl. IWA - International Workers' Association, esp. AIT - Asociación Internacional de los Trabajadores, saks. IAA - Internationale ArbeiterInnen Assoziation) on kansainvälinen, anarkosyndikalistinen ammattiliittojen federaatio. Se perustettiin Berliinissä vuoden 1922 anarkosyndikalististen ammattiliittojen kongressissa. ==Aiheesta muualla== *https://iwa-ait.org/ Luokka:Ammattiliittojen kansainväliset järjestöt Luokka:Anarkistiset järjestöt Luokka:Työväenliike
Iatrogeneesi

Iatrogeneesi tarkoittaa iatrogeenisen tilan eli hoitoperäisen tai hoidosta johtuvan epäsuotuisan tilan aiheuttamista potilaalle. Tila voi olla lääkäreiden, kirurgien, psykiatrien, psykologien, terapeutin, hoitajan, hammaslääkärin tai muiden hoidosta vastaavien aiheuttama. Myös vaihtoehtoiset hoitomenetelmät voivat aiheuttaa iatrogeenisiä tiloja. Jotkin iatrogeeniset tilat on helppo havaita, kuten kirurgisen hoitotoimenpiteen aiheuttama epätoivottu komplikaatio.Iatrogeenisen vauriot lantionseudun sairauksien hoidossa Toiset voivat olla vaikeammin havaittavissa, kuten lääkehoidon sivuvaikutukset.Lisämunuaisten sairaudet Lapsuusiällä selvästi yleisin lisämunuaisen kuorikerroksen vajaatoiminnan muoto on iatrogeeninen, farmakologisesta glukokortikoidihoidosta johtuva. Iatrogeeninen tila voi tulla sattuman, hoitovirheen, huolimattomuuden tai lääkkeiden yhteensopimattomuuden aiheuttamana. Yhdysvalloissa on arviolta 44 000 − 98 000 kuolemantapausta joka vuosi kokonaan tai osaksi iatrogeenisen syyn takia. ==Historia== Termin "iatrogeeninen" etymologia on "parantajan aiheuttama" (iatros tarkoittaa parantajaa kreikan kielessä); sellaisena se saattoi olla hyvää tai pahaa. Hippokrateen päivistä alkaen on tiedostettu lääkärin potentiaaliset kyvyt aiheuttaa myös pahaa. Fraasi Primum non nocere ("ennen kaikkea vältä vahingoittamasta potilasta") on tärkeä osa lääketieteen etiikkaa, ja tarkoituksella aiheutettu iatrogeeninen tai muu sairaus tai kuolema onkin rikos monissa yhteiskunnissa. Lääkärin siirtyminen suoraan ruumiinavauksesta hoitamaan synnyttäviä äitejä aiheutti paljon iatrogeenisiä lapsivuodekuolemia 1800-luvulla ennen kuin infektioiden mekanismi havaittiin (ks.Ignaz Semmelweis). Lääketieteen kehittyminen 1900-luvulla on auttanut paremmin välttämään iatrogeenisiä tiloja. Antiseptiikka, anestesia, antibiootit ja paremmat kirurgiset toimenpiteet ovat vähentäneet huomattavasti iatrogeenisiä kuolemia. ==Esimerkkejä== * Lääkkeiden käytön riskit ** määrätyn lääkkeen haitallinen sivuvaikutus ** lääkkeiden ylenmääräinen käyttö (joka aiheuttaa esimerkiksi vastustuskykyisempiä bakteereja) ** Lääkkeiden yhteisvaikutukset * Hoitovirhe * Virheellinen lääkemääräys kirjoitusvirheen takia * Huolimattomuus * Sairaalabakteeri ==Lähteet== Luokka:Lääketiede
Kökarin vaakuna

Kökarin vaakuna on ahvenanmaalaisen Kökarin kunnan tunnus. Vaakunan aihe viittaa tämän ulkosaaristolaiskunnan tärkeimpään elinkeinoon kalastukseen. Vaakunan selitys kuuluu ”sinisessä kentässä hyppäävä hopeakala, jonka varukset punaiset.” Vaakunan on suunnitellut Matts Dreijer, ja Kökarin kunnanvaltuusto hyväksyi vaakunan kokouksessaan 30. marraskuuta 1947. Ahvenanmaan maakuntahallitus vahvisti vaakunan käyttöön 16. huhtikuuta 1952. == Lähteet == * * Kökar Vaakuna
Meidän maa

Meidän maa on vuonna 1954 julkaistu tietokirja, joka esittelee Suomen eri osien historiaa, maantiedettä, kulttuuria ja nykypäivää. Kirjan kustansi WSOY ja siitä otettiin toinen painos 1966. Kirjassa oli useita tunnettuja kirjoittajia, kuten Kustaa Vilkuna (Keski- ja Pohjois-Pohjanmaan osuudet), Veikko Huovinen (Kainuu-osuus), Yrjö Kokko (Käsivarren Lappia käsittelevä osuus) ja Artturi Leinonen (Etelä-Pohjanmaan osio). Kirja liittyi jo 1800-luvulla syntyneeseen suomalaisten tietokirjojen jatkumoon, jolla pyrittiin kasvattamaan suomalaisten tietämystä kotimaan eri osista. Luokka:Kirjat maantieteestä Luokka:Suomalaiset historian tietokirjat Luokka:Vuoden 1954 kirjat
Laskutaito

Laskutaito on WSOY:n kustantama matematiikan oppikirjasarja peruskouluun. Laskutaito-kirjaa käyttävät 5. vuosiluokan oppilaat menestyvät tilastollisesti merkittävästi paremmin kuin muiden kirjasarjojen käyttäjät. == Lähteet == Luokka: Oppikirjat
Lemlandin vaakuna

Lemlandin vaakuna on Lemlandin kunnan tunnus. Vaakunan aihe viittaa 1300-luvulla rakennettuun Pyhälle Olaville pyhitettyyn Lemböten kappeliin. Vaakunan selitys kuuluu ”mustassa kentässä kultainen kappeli, jossa kaksi punaista ikkunaa: katon harjalla kaksi kultaristiä, joiden sakarat päättyvät punaisiin kolmioihin.” Vaakunan on suunnitellut Matts Dreijer, ja Lemlandin kunnanvaltuusto hyväksyi vaakunan kokouksessaan 22. joulukuuta 1947. Ahvenanmaan maakuntahallitus vahvisti vaakunan käyttöön 28. joulukuuta 1951. == Lähteet == * * Lemland Vaakuna
My Head’s in Mississippi

My Head’s in Mississippi on blues rock-yhtye ZZ Topin kappale vuodelta 1990. Recycler-albumilla julkaistusta kappaleesta on tehty myös musiikkivideo ja se on julkaistu erikseen singlenä, saavuttaen kärkisijan Mainstream Rock -listalla. == Lähteet == Luokka:ZZ Topin kappaleet Luokka:Vuoden 1990 kappaleet
Donna (kappale)

Donna oli 1950-luvun lopulla vaikuttaneen laulaja-lauluntekijä ja kitaristi Ritchie Valensin toinen singlejulkaisu. Tuolloin vain 17-vuotias Valens kirjoitti kyseisen teiniballadin tyttöystävästään Donna Ludwigista. Single nousi Yhdysvalloissa Top 10 -listalle tammikuussa 1959 ja oli parhaimmillaan toisella sijalla. Single ilmestyi Del-Fi -levymerkillä ja koko 1950-luvun Top 250 -listalla se oli sijalla 192. Levyn kääntöpuolella oli rockaava versio vanhasta meksikolaisesta standardista "La Bamba". Myös tämä kappale oli Yhdysvalloissa Top 40 -listalla. Donna oli Valensin ensimmäinen ja viimeinen Top 10 -hitti, sillä hän kuoli 3. helmikuuta 1959 yhdessä Buddy Hollyn ja Big Bopperin kanssa lento-onnettomuudessa, kun nämä olivat Winter Dance Party -nimisellä kiertueella. Suomessa "Donnan" on levyttänyt ainakin Teddy & The Tigers albumilleen Burn It Up. == Lähteet == * Luokka: Vuoden 1959 kappaleet
Gabrielle Giffords

Gabrielle Giffords (s. 8. kesäkuuta 1970 Tucson, Arizona) on yhdysvaltalainen poliitikko ja Arizonan osavaltion kongressiedustaja. Giffords on Yhdysvaltain demokraattipuolueen jäsen. Giffords valittiin Yhdysvaltain edustajainhuoneeseen ensi kerran vuonna 2006, ja hän aloitti sen jäsenenä tammikuussa 2007. Tätä ennen hän toimi vuosina 2001–2003 Arizonan edustajainhuoneen ja vuosina 2003–2005 Arizonan senaatin jäsenenä. Giffords valmistui maisteriksi Cornellin yliopistosta pääaineenaan aluesuunnittelu vuonna 1996. Hän on ollut vuodesta 2007 naimisissa astronautti Mark E. Kellyn kanssa. ==Arizonan ampumavälikohtauksen uhrina== 8\. tammikuuta 2011 Giffords haavoittui vakavasti Tucsonissa pidetyssä ulkoilmatilaisuudessa tapahtuneessa ammuskelussa. Tulituksen kohteena oli useita henkilöitä, joista kuusi sai surmansa. Giffords itse sai osuman päähänsä. Hän joutui tehohoitoon, mutta hänet leikannut kirurgi oli optimistinen hänen toipumisensa suhteen. ==Toipuminen== Kesäkuussa 2011 Giffordsin puhekyky oli yhä vajavainen, eikä hänen paluutaan kongressityöskentelyyn kuluvalla vaalikaudella pidetty todennäköisenä.Tuomas Niskakangas: ”Gabrielle Giffords löytää sanat heikosti”. Helsingin Sanomat 12.6.2011, sivu B 1. Hän palasi kongressisaliin 1. elokuuta aplodien saattelemana äänestääkseen Yhdysvaltojen velkakaton korotuksesta. 22\. tammikuuta 2012 Giffords ilmoitti videoviestillä eroavansa kongressiedustajan virasta voidakseen keskittyä toipumiseen. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1970 syntyneet Luokka:Elävät henkilöt
Lumparlandin vaakuna

Lumparlandin vaakuna on Lumparlandin kunnan tunnus. Vaakunan aihe viittaa kunnan pääelinkeinoihin kalastukseen ja maanviljelyyn. Vaakunan selitys kuuluu ”sinisessä kentässä kultalyhde, molemmin puolin sitä kohti kaartuva hopeinen, punavaruksinen kala.” Vaakunan on suunnitellut Matts Dreijer, ja Lumparlandin kunnanvaltuusto hyväksyi vaakunan kokouksessaan 20. joulukuuta 1947. Ahvenanmaan maakuntahallitus vahvisti vaakunan käyttöön 16. huhtikuuta 1952. == Lähteet == * * Lumparland Vaakuna
Sottungan vaakuna

Sottungan vaakuna on Sottungan kunnan tunnus. Vaakunan aiheena on pieni keskiaikainen pursi. Samanlaisia käytettiin kotitarvepurjehdukseen ja pienoisrahdin kuljetukseen, joilla on tässä saaristokunnassa pitkät perinteet. Vaakunan selitys kuuluu ”sinisessä kentässä vene kahden aaltonauhan yläpuolella; kaikki kultaa paitsi maston huipussa punainen, kolmikielekkeinen lippu.” Vaakunan on suunnitellut Matts Dreijer, ja Sottungan kunnanvaltuusto hyväksyi vaakunan kokouksessaan 30. joulukuuta 1947. Ahvenanmaan maakuntahallitus vahvisti vaakunan käyttöön 27. maaliskuuta 1952. == Lähteet == * * Sottunga Vaakuna